Ibach (Schwarzwald)
Ibach isch di chleinsti selbständigi Gmeind im Landchreis Waldshüet z Bade-Württeberg.

D Gmeind ghört zum Gmeindeverwaltigsverband St. Blasie mit Sitz z St. Blasie.

Lag 
Ibach, als Erholigsort staatlig aerkännt, litt zwüsche St. Blasie und Todtmoos im Hotzewald un im Naturpark Südschwarzwald. D Gmeind litt uff 870 bis 1215 Meter i me wite Dal, wo in de letschte Yszit vom Fäldberggletscher gformt worre isch.

Über 65 % vo de Gmeindeflächi bstönn uss Wald.

D Gmeind gränzt im Norde an Bernau, im Oste an d Stadt St. Blasie und Dachsberg, im Süde an Gerbel und im Weste an Todtmoos.

Gmeindegliiderig 
Zu de Gmeind Ibach ghöre d Dörfer Ober- und Underibach, d Wyler Müeterslehe, s Ghöft Lindau und s Hus Ibachersägi. Im Gmeindegebiet litt d Wiestig Neuezäll.

Wahle 
Ergebnis vo dr Landdagswahle sit 2006: 

1 2006: WASG, sit 2011: Die Linke

Wirtschaft 
E asässigs Undernehme isch s Blockbandsäg- und Hobelwerch Kaiser z Müeterslehe.

Überregional bekannt isch Ibach aber durch de „Hotzeblitz“ worre: Ab 1989 isch z Ibach under de Leitig vom Thomas Albiez und in Zämmearbet mit me Schwizer Rännwagekonstrukteur de Hotzeblitz 2000 (eigetlig EL SPORT) entwickelt worre, e hochinnovativs Elektro-Lychtfahrzüg. Produziert isch's bi Simson (Suhl) worre. D Firma isch 1996 Konkurs gange, wyl d Banke nit gnüeg Gäld für e Seriefertigung gha hän. D Namesrächt sin vo me private Konsortium erworbe worre, mit em Zyl vo-n-re Widderuffnahm vo de Produktion.

Sit 1995 wird z Ibach vo de Firma COMminiCATION in Einzelfertigung de „Evergreen“ baut, no mol e innovativs Elektro-Lychtfahrzüg uff Basis vom „Mini“.

Tourismus 
Durch di relativ schneesicher Lag isch fast s ganz Johr Tourismussaison. Im Winder isch s wyt Hochdal e Paradys für Langläufer, d Fründ vom alpine Windersport chömme am Dalrand uff ihri Koste. Im Summer ziehe di usdehnte Wälder und chleini Hochmoor mit sältene Dier und Pflanze Nadurfründ a.

Bruuchtum 
Ändi Juli, noch em Heuet, fyred me z Ibach s Heugeißfeschd.

Weblink 

 www.ibach-schwarzwald.de Offiziälli Internetsite

Fueßnote 

Ort (Landkreis Waldshuet)
Hotzewald